પાટીદાર નેતા હાર્દિક પટેલ તેના સોશ્યલ મીડિયા પર ટ્વિટ કરીને કહ્યું છે કે જો 3 નવેમ્બર 2017 સુધી કોંગ્રેસ પાટીદારોને કેવી રીતે સંવૈધાનિક રીતે આરક્ષણ આપશે તે અંગે સ્પષ્ટતા નહીં આપે અને આ મામલે પોતાનું સ્ટેન્ડ ક્લિયર નહીં કરે તો તેનો હાલ પણ સુરતમાં અમિત શાહ જોડે જેવો થયો હતો તેવો થશે. ઉલ્લેખનીય છે કે રાહુલ ગાંધી નવેમ્બરમાં સુરતથી તેમના ત્રીજા તબક્કાનો ચૂંટણી પ્રચાર શરૂ કરવાના છે. અને આ પહેલા જ્યારે અમિત શાહ અને વિજય રૂપાણી સુરતમાં એક કાર્યક્રમમાં હાજરી આપવા આવ્યા હતા ત્યારે પાટીદારોએ તે કાર્યક્રમમાં ખુરશી તોડી હંગામો કર્યો હતો. ત્યારે હાર્દિકે ટ્વિટ કરીને રાહુલ ગાંધીની આવનારી સુરત સભામાં પણ અમિત શાહવાળી થવાની ચિમકી ઉચ્ચારી છે.